مصر نے رفح پاس کو عارضی طور پر فلسطینیوں کے لیے کھول دیا

مصر نے غزہ سے متصل طویل ترین سرحد کی واحد گزرگاہ رفح پاس کو عارضی طور پر فلسطینیوں کے لیے کھول دیا ہے۔

خبر کا کوڈ: ۴۳۲۲۹۸

تاریخ: ۱۷ اسفند ۲۰۱۷ - ۱۷:۴۷

رسا نیوز ایجنسی کی رپورٹ کے مطابق مصری حکومت نے رفح گزرگاہ کو 4 روز کے لیے کھول دیا ہے جس کے بعد فلسطینیوں کی مصر میں آمدورفت شروع ہوگئی ہے۔

غزہ کی پٹی کے شہر خان یونس کے ایک عہدے دار نے بتایا کہ مصری حکومت نے رفح پاس کو انسانی بنیادوں  پر صرف چار روز کے لیے کھولا ہے جس کے تحت صرف ان مریضوں کو مصر میں داخل ہونے کی اجازت ہوگی جن کا علاج غزہ میں ممکن نہیں جب کہ مصری تعلیمی اداروں میں زیر تعلیم طلبہ کو تعلیمی سرگرمیوں کے حوالے سے آنے کی اجازت ہوگی۔

سرحد کھلنے پر اس وقت شدید جذباتی مناظر دیکھنے میں آئے جب فلسطینی  شہری سرحد پار کرکے کئی روز بعد اپنے پیاروں سے ملے۔

واضح رہے کہ رفح پاس محصور غزہ کی پٹی کی واحد گزر گاہ ہے جہاں غاصب اسرائیلی فوج کا قبضہ نہیں ہے۔

رواں سال صرف 14 روز کے لیے رفح پاس کھولا گیا تھا اور 20 ہزار افراد نے آمد ورفت کے لیے درخواست دی تھی۔/۹۸۹/ف۹۴۰/